- На практыцы многія кабрынчане не разумеюць, што нават пры дапамозе дзяржаўнага бюджэту за адзін момант усіх праблем не вырашыць. На гэта патрабуецца пэўны час. Разам з кіраўнікамі службаў і ведамстваў раёна, грамадскасцю буду імкнуцца зрабіць усё, каб поўнасцю газіфікаваць Кобрыншчыну, пракласці ўсюды, дзе неабходна, каналізацыю і водаправод, правесці электрычныя сеткі і іншыя камунікацыі. Трэба разумець, што ажыццявіць гэта магчыма толькі разам, аб’яднаўшы ўсе намаганні. Як старшыня райвыканкама буду ў межах прававога поля і далей змагацца з выплатай зарплат “у канвертах”. Гэта з’ява падрывае агульнае фінансава-эканамічнае становішча раёна. Таксама хацелася б звярнуцца да тых бацькоў, якія абыякава ставяцца да выхавання сваіх дзяцей. У выніку мы маем знішчаныя малыя архітэктурныя формы, святлафоры, дарожныя знакі, а таксама малюнкі на сценах дамоў і ў пад’ездах. А гэта таксама істотныя страты для бюджэту.